**НАРОДНО ЧИТАЛИЩЕ ПРОСВЕТА – 1929 С. ДОЛНИ ПАСАРЕЛ**

**ОТЧЕТ ЗА ДЕЙНОСТТА НА НАРОДНО ЧИТАЛИЩЕ ПРОСВЕТА – 1929 С. ДОЛНИ ПАСАРЕЛ ПРЕЗ 2020 Г.**

Читалище „Просвета” – 1929 г. продължава своята дейност , следвайки утвърдения читалищен устав , имайки предвид приоритетите стоящи пред читалището и начините за реализиране на годишната програма и културния календар, а тя е да го утвърди като естествен център за културно-просветна и творческо-развлекателна дейност.

За съжаление 2020 г. се оказа една от най трудните ни години, успяхме да проведем само четири празника от заявения културен календар а именно:

1. Бабин ден – проведен със самодейците от Танцов състав „Пасарелци” и Певческата група
2. 1-ви Март ден на самодееца – собственоръчно изработени мартенички от децата бяха раздадени на всички самодейци.
3. Трети март – съвместно с учениците от 202 ОУ, децата от детска градина „Пчелица”, Детски танцов ансамбъл „Багра” и Танцов състав „Пасарелци”. Проведена бе и тържествена Заря – проверка под ръководството на Кметство с. Долни Пасарел , под ръководството на Кмета г-жа Наталия Александрова.
4. 17 септември – Ден на София изложба в салона на читалището.

Поради възникналата епидемиологична обстановка в страната от 13 март бяха преустановени всички мероприятия и репетиции. Отпаднаха „Лазаруването и празнуването на Великден .

Репетициите започнаха в края на май , но бяха отменени всички събори и празници със струпване на хора. Не бяха отпразнувани 24 май – традиционен събор на селото и 1-ви юни – Ден на детето.

От месец ноември пак всичко беше прекратено и така не можахме да проведем Новогодишен концерт, Коледуване и обичая „Пиперенка”.

Относно материалната база на читалището бе извършен цялостен ремонт на библиотеката – боядисване, подмяна на осветлението, подова настилка, нови стелажи и шкафове, нови столове, маса, щори на прозорците. Тавана на ½ част от библиотеката бе смъкнат с 50 см и направена изолация. Отоплението вече е с климатик.Закупени и поставени са и два броя колонни климатици в салона.Репетициите вече се провеждат при нормална температура.

За осъществяване на ремонта средствата са икономии от бюджета на читалището, поради болнични и дарения - парични , материални и доброволен труд от приятели , съмишленици и подкрепата на Кметство с. Долни Пасарел, за което сърдечно Благодарим.

Остава най - голямата ни болка - изграждане на нов санитарен възел, ремонт на гримьорната и салона и подхода към салона, което всъщност е и главният вход на читалището.

Да си пожелаем една нова, здрава и успешна творческа 2021 година.

Секретар НЧ Просвета -1929

с. Долни Пасарел :

Росица Филева